Qozog‘istonda otasi yosh qizlariga aroq ichirayotgani aks etgan video “qahramonlari” qidirilmoqda (video)

Qozog‘iston politsiyachilari yosh qizlariga aroq ichirgan va bu jarayonni videoga olgan otani qidirmoqda, deb yozadi “Zakon.kz”.

Ushbu videorolik internetda keng tarqaldi va keskin noroziliklarga uchradi. Foydalanuvchilarning katta qismi erkakni otalik huquqidan mahrum etishga chaqirmoqda. Huquqshunoslar so‘zlariga ko‘ra, bu otaga berilishi mumkin bo‘lgan eng kichik jazo.
Videoda biri taxminan yetti yoshda, ikkinchisi undan ham kichikroq bo‘lgan ikki qizcha o‘zlari “ota” deb atayotgan erkak qo‘lidan aroq ichayotgani aks etgan. Qizchalarning o‘zini tutishiga ko‘ra, ular spirtli ichimlikni birinchi marta tatib ko‘rayotgani yo‘q.